ការសំភាសន៍របស់បងឈ្មោះផាន តឿយ

ក៖អ្នកដែលសំភាសន៍ឈ្មោះហួន ឡាយហុក​ ខ៖អ្នកដែលត្រូវបានគេសំភាសន៍ឈ្មោះផាន តឿយ

ក៖ជាដំបូងសូមថ្លៃអំរគុណដល់បងដែលបានអោយខ្ញុំសំភាសន៍បងថ្ងៃនេះណាស់បង។

ខ៖បាទ!។

ក៖ហើយការសំភាសន៍គឺខ្ញុំយកទៅចាក់ផ្សាយនៅក្នុងគេហទំព័ររបស់វិទ្យាល័យនៅអាមេរិចដែលមានឈ្មោះថាBYUអញ្ចឹងណាស់។

ខ៖បាទ!។

ក៖ហើយដោយសារសកលវិទ្យាល័យមានបំណងមួយចង់រក្សាជីវប្រវត្តិរបស់ប្រជាជនខ្មែរយើងទាំងអស់គ្នាដាក់ចូលក្នុងវេបសាយហ្នឹងទៅទុកអោយកូនចៅជំនាន់ក្រោយៗទៀតស្គាល់ពីយើងហើយពីជីដូនជីតាហើយនិងហេតុការណ៍ដែលបងកើតឡើងនៅក្នុងជីវិតរបស់បងណាស់។

ខ៖បាទ!។

ក៖បាទ! អញ្ចឹងចុះបងមានចង់ថាបងអាចអោយខ្ញុំដាក់ការសំភាសន៍នេះទៅក្នុងគេហទំព័ររបស់សាលាបានអត់បាន។

ខ៖បានលោកគ្រូបាន។

ក៖អញ្ចឹងសូមបងអឺរៀបរាប់ឈ្មោះពេញរបស់បងឈ្មោះអីគេ។

ខ៖ឈ្មោះខ្ញុំផ្ទាល់ឈ្មោះផាន់ តឿយ។

ក៖ផាន់ ទើយ។

ខ៖បាទ!។

ក៖បាទ! ចុះបងមានឈ្មោះហៅក្រៅអត់។

ខ៖អត់មានទេឈ្មោះក្នុងបញ្ជីម៉េចអត់មានក្រៅទេ។

ក៖ចង់ថាអ្នកជិតផ្ទះគេមានហៅអីផ្សេងទេចង់និយាយអញ្ចឹងណាស់។

ខ៖គេហៅទើយ។

ក៖អញ្ចឹងណើ។

ខ៖បាទ!។

ក៖អត់មានគេហៅអីផ្សេងពីហ្នឹងទេ។

ខ៖បាទ! អត់មានទេ។

ក៖បាទ! អញ្ចឹងបងកើតឆ្នាំណា។

ខ៖ខ្ញុំកើតឆ្នាំ១៩៨៣។

ក៖អ៎! ៨៣ណោះ។

ខ៖បាទ!។

ក៖ហើយចុះថ្ងៃខែមានចាំអត់។

ខ៖ខែដូចមិនសូវចំាទេខែ។

ក៖ថ្ងៃ?។

ខ៖ថ្ងៃកើតថ្ងៃពុធ។

ក៖ហើយចុះបើសិនជារាប់តាមចន័្ទកតិមានន័យថារាប់តាមជូន ឆ្លូវ ខាល ថោះបងកើតឆ្នាំអីគេ។

ខ៖ខ្ញុំកើតឆ្នាំកុរ។

ក៖ឆ្នាំកុរណោះ។

ខ៖បាទ!។

ក៖អ៎!​ឆ្នាំកុរ។ បាទ!​ហើយចុះបងសព្វថ្ងៃបងប្រកបមុខរបបរអីគេដែល។

ខ៖ខ្ញុំមុខរបបររើសអេតចាយហ្នឹងលោកគ្រូ។

ក៖អ៎! រើសអេតចាយ។

ខ៖បាទ!។

ក៖បាទ! អញ្ចឹងចុះខ្ញុំចង់ស្គាល់ឈ្មោះម្តាយឳពុករបស់បងហ្នឹង។

ខ៖បាទ!។

ក៖គាត់ឈ្មោះអីគេ។

ខ៖ម្តាយឈ្មោះម៉ៅ ពៅ។

ក៖ម៉ៅ ពៅចុះឳពុក។

ខ៖ឳពុកស្លាប់ប៉ុន្តែឈ្មោះចៀម ផាត។

ក៖ចៀម ផាត។

ខ៖បាទ!។

ក៖ចុះម្តាយឳពុកពីមុខគាត់ប្រកបរមុខរបបរអីគេ។

ខ៖ពីមុខគាត់លក់បន្លែតិចតួចហ្នឹងលោកគ្រូ។

ក៖លក់បន្លែ។

ខ៖បាទ!។

ក៖គាត់លក់នៅណាវិញ។

ខ៖លក់នៅផ្សារច្បារអំពៅ។ លក់បានមួយហូបៗហ្នឹង។

ក៖បាទ!។

ខ៖ជំនាន់មុខកាលខ្ញុំនៅលុយថ្លៃលុយក្រដាសមួយរៀលពីររៀលក្រដាស១០រៀលលុយយើងពីមុខៗលោកគ្រូហ្នឹងហើយគាត់លុយបន្លែត្រកូលប្រលឹតជួបណាគាត់លក់អំពៅអីហ្នឹងកាប់កង់ៗយកទៅលក់លាយគ្នាអញ្ចឹង។

ក៖អញ្ចឹងចុះឳពុករបស់បងហេតុអីបានជាគាត់ គាត់ស្លាប់អោយសារអីគេ។

ខ៖គាត់ហូបស្រាពេក។

ក៖អ៎! អញ្ចឹង។

ខ៖បាទ! គាត់ហូបស្រែរាល់ថ្ងៃអោយតែកំពុងធ្វើបាយសំឡរអញ្ចឹងទៅគាត់ហូបហើយគាត់ស្លាប់ដោយសារតែស្រាហ្នឹង។

ក៖អ៎!។

ខ៖បាទ! ក្រិនថ្លើមក្រិនអីណាគាត់។

ក៖អ៎! អញ្ចឹង។

ខ៖បាទ!

ក៖ពេលគាត់ស្លាប់បងមានចាំថាគាត់ស្លាប់នៅអាយុប៉ុន្មានអត់។

ខ៖កាលគាត់ស្លាប់ខ្ទង់អាយុ៤០ជាង។

ក៖៤០ជាងគាត់ស្លាប់ណោះ។

ខ៖បាទ!​៤២ ៤៣អីហ្នឹង។

ក៖អ៎!។

ខ៖បាទ!។

ក៖ហើយចុះម្តាយរបស់បងគាត់នៅរស់អត់។

ខ៖នៅតើ។

ក៖គាត់អាយុប៉ុន្មានឆ្នាំហើយ។

ខ៖គាត់អាយុ៥០ជាង។

ក៖៥០ជាងហើយ។

ខ៖បាទ!។

ក៖ចុះសព្វថ្ងៃហ្នឹងគាត់រកអីគេ។

ខ៖គាត់រើសអេតចាយដែលហ្នឹងជួនណាគាត់រាងឈឺគាត់ចាស់គាត់មិនសូវដើរទៅរើសអេតចាយដូចមុខទេ។

ក៖អ៎!។

ខ៖បាទ! អោយលុយគាត់គ្រាន់តែទិញអង្កអីហូបហ្នឹងណាស់។

ក៖បាទ!។

ខ៖បាទ!។

ក៖ចុះបងមានចាំឈ្មោះឳពុករបស់ឳពុកបងជីដូនជីតា។

ខ៖អត់ចាំទេ។

ក៖ស្គាល់តែឳពុក។

ខ៖ស្គាល់តែឳពុកមួយ។

ក៖ចុះតាអត់ចាំទេអត់ដឹងតាឈ្មោះអីទេ។

ខ៖បាទ! អត់ដឹងទា្លតែសួរម៉ែ។

ក៖អ៎! អញ្ចឹង។

ខ៖បាទ!។

ក៖ហើយអញ្ចឹងចុះបងសព្វថ្ងៃមានប្រពន្ធនៅ។

ខ៖មានហើយ។

ក៖មានហើយប្រពន្ធបងឈ្មោះអីគេ។

ខ៖ប្រពន្ធម៉េចហ្នឹង។

ក៖បាទ! ឈ្មោះអីគេ។

ខ៖ម៉ាក់ សុឃុម។

ក៖ម៉ាក់ សុឃុម។

ខ៖បាទ!។

ក៖បាទ! មានកូនប៉ុន្មាននាក់។

ខ៖មានកូនប្រាំនាក់។

ក៖ប្រាំនាក់។

ខ៖បាទ!។

ក៖កូនទីមួយឈ្មោះអីគេ។

ខ៖ម៉ាក់ ពី។

ក៖ម៉ាក់ ពី។ហើយគាត់អាយុប៉ុន្មានឆ្នាំហើយ។

ខ៖អាយុ១៤ឆ្នាំ។

ក៖អាយុ១៤ឆ្នាំហើយ។

ខ៖បាទ!។

ក៖បាទ! ហើយចុះរាល់ថ្ងៃគាត់ធ្វើអីគេម៉ាក់ ពី។ គាត់នៅរៀនសូត្ររឺក៏ម៉េច។

ខ៖ឈប់រៀនហើយហ្នឹង។

ក៖គាត់ធ្វើអីគេអញ្ចឹង។

ខ៖គាត់ដើរគេប្រែធ្វើអីចេះតែធ្វើហ្នឹងទៅ។

ក៖ដើម្បីយកលុយ។

ខ៖បាទ! ដើម្បីអោយលុយអ្នកផ្ទះពួកខ្ញុំទិញអីហូបអញ្ចឹងទៅទិញអង្កអី។

ក៖បាទ! ហើយចុះកូនទីពីរឈ្មោះអីគេ។

ខ៖តឿយ​ សុលាភ។

ក៖តឿយ សុលាភ។ អាយុប៉ុន្មានឆ្នាំហើយ។

ខ៖៩ឆ្នាំ។

ក៖៩ឆ្នាំហើយតែនៅរៀនតើអី។

ខ៖នៅ។

ក៖រៀនសាលាណាដែល។

ខ៖វាលស្បៅលោកគ្រូ។

ក៖វាលស្បៅ អ្នកណាជួនទៅរៀន។

ខ៖ខ្ញុំអ្នកជួនរាល់ព្រឹកដាក់រទេះអេតចាយហ្នឹង។

ក៖អ៎!។

ខ៖បាទ!។

ក៖ហើយចុះបន្ទាប់មកទៀត។

ខ៖បន្ទាប់មកទៀតមួយស្រីនោះ។

ក៖អ៎!​ហើយគាត់អាយុប៉ុន្មានឆ្នាំហើយ។

ខ៖អាយុ៦ឆ្នាំ។

ក៖ហើយគាត់នៅរៀនដែលនោះ។

ខ៖នៅរៀន។

ក៖រៀននៅសាលាជាមួយគ្នាមែន។

ខ៖សាលាជាមួយតើលោកគ្រូ។

ក៖បន្ទាប់មកបានកនស្រីចុងក្រោយនេះ។

ខ៖ហ្នឹងហើយ។

ក៖អាយុប៉ុន្មានឆ្នាំ។

ខ៖ចុងក្រោយអីនៅអាពៅមួយទៀតនេះ៥ឆ្នាំ។

ក៖អ៎! នេះ៥ឆ្នាំ។

ខ៖បាទ!។

ក៖អ៎! ចុះពៅ។

ខ៖អាពៅ៣ឆ្នាំ។

ក៖អាពៅប្រុសរឺស្រី។

ខ៖ប្រុស។

ក៖ហើយចុះបងមានស្គាល់ម្តាយឳពុករបស់ប្រពន្ធបងមានស្គាល់ឈ្មោះអត់។

ខ៖ស្គាល់។

ក៖ឈ្មោះអីគេ។

ខ៖ម្តាយឈ្មោះម៉ាក់ សុខន។

ក៖ម៉ាក់ សុខន។ ចុះឳពុក។

ខ៖ឳពុកមៀចម៉ាក។

ក៖មៀច ម៉ាក។ ចុះមានដឹងទេហេតុអីបានជាឳពុកគាត់ស្លាប់ខាងប្រពន្ធ។

ខ៖គាត់កើតក្លន។

ក៖អ៎!​កើតក្លន។

ខ៖បាទ!។

ក៖គេមើលមិនជាមែន។

ខ៖គាត់ដេកទុលពោះអត់មានអ្នកណាគេទាន់តែដឹងតែគាត់កើតក្លន។

ក៖ចុះពេលហ្នឹងបងទាន់ដែលគាត់ស្លាប់ហ្នឹងអត់។

ខ៖អត់ទាន់ផង។

ក៖លឺគេនិយាយដែលតើអី។

ខ៖បាទ! លឺគេនិយាយ។

ក៖អ្នកណាគេនិយាយប្រាប់។

ខ៖ប្រពន្ធ។

ក៖អ៎! ប្រពន្ធជាអ្នកនិយាយប្រាប់ណោះ។

ខ៖បាទ!​ហ្នឹងហើយ។

ក៖អ៎! អញ្ចឹងហើយអញ្ចឹងចុះខាងម្តាយគាត់នៅរស់ដែលតើអីម្តាយខាងប្រពន្ធ។

ខ៖ស្លាប់ទាំងពីរ។

ក៖ស្លាប់ទាំងពីរ។

ខ៖បាទ!។

ក៖គាត់កើតនៅគេបានគាត់ស្លាប់។

ខ៖គាត់ហូបម្តាយ។

ក៖ម្តាយហូបស្រា(ផឹកស្រា)។

ខ៖ម្តាយក្មេកគាត់ហូបស្រា។

ក៖ហូបស្រាក៏ស្លាប់ទៅ។ ហើយចុះមានដឹងថាម្តាយប្រពន្ធពីមុខគាត់ប្រកបមុខរបរអីគេដែលដើម្បីចិញ្ចឹមជីវិតណាស់។

ខ៖គាត់ដើរលក់ស្អីៗដើរកោសខ្យល់អោយគេអញ្ចឹងទៅជួនណាគាត់ដើរលក់ផ្លែអំពឹលទឹកអីគេដាំដើរបេះស្លឹកបាស់អីគាត់ចេះតែដើរចេះផ្សំយកទៅលក់។

ក៖បាទ!។ហ្នឹងហើយញ្ចឹងពេលដែលបងរៀបការជាមួយប្រពន្ធ។

ខ៖បាទ!។

ក៖កើតអីបានស្គាល់គ្នានីពេលហ្នឹងកើតអីបានស្គាល់គ្នា។

ខ៖អ៎ ខ្ញុំទៅលេងផ្ទះគាត់ខ្ញុំស្គាល់គាត់ដែលហ្នឹងទៅលេងផ្ទះគាត់អញ្ចឹងទៅទៅលេងពីរថ្ងៃមិនដឹងមានចិត្តក៏ស្រលាញ់គាតទៅបានយកគ្នាសព្វថ្ងៃហ្នឹង។

ក៖បាទ! ហើយចុះពេលដែលចង់ថាឃើញគាត់ដំបូងឡើយបន្ទាប់មកបានបងមានចិត្តស្រលាញ់គាត់ហើយបន្ទាប់មកទៀតក៏បងទៅប្រាប់ម្តាយឳពុកចូលស្តីដណ្តឹងកាលហ្នឹងប្រាប់ម្តាយអោយចូលស្តីដណ្តឹងមែន។

ខ៖បាទ! កាលហ្នឹងប្រាប់ម៉ែខ្ញុំប្រាប់បងគេព្រោះគេគ្នាម៉ែឳផងចូលទៅសុំស្រលាញ់ប្អូនបងឯងបាទ។ គាយ់ថាធ្វើម៉េចទៅអោយតែចេះស្រលាញ់គ្នា។

ក៖បាទ! ហើយចុះនៅពេលដែលបងទៅប្រាប់ម្តាយខាងបងម្តាយខាងបងគាត់និយាយម៉េចដែរ។

ខ៖គាត់ព្រមគាត់តាមខ្ញុំដែរអោយខ្ញុំស្រលាញ់កូនគេហើយគេស្រលាញ់យើងគាត់ថាគេស្រលាញ់យើងស្រលាញ់ទៅកុំអោយគេធ្វើបាបធ្វើអីថាមិនអីទេខ្ញុំសព្វថ្ងៃមិនទេយួរឆ្នាំខ្ញុំយកទាំងពី២០១៥រហូតដល់ឥឡូវ២០១៨។

ក៖អញ្ចឹងចុះបងពេលដែលរៀបការ កាលហ្នឹងបានរបការអត់។

ខ៖សែន។

ក៖គ្រាន់តែសែនធម្មតាទៅ។

ខ៖សែនធម្មតាព្រោះយើងអត់លោកគ្រូ។

ក៖ហ្នឹងហើយកាលហ្នឹងសែននៅណា។

ខ៖នៅក្រោមនៅផ្ទះបឹងក្រោម។

ក៖នៅបឹងក្រោមហ្នឹងនៅភូមិអីគេស្រុកអីគេ។

ខ៖ភូមិស្វាយតាអុកស្រុកកៀនស្វាយឥឡូវគេកាត់ចូលក្រុមហើយលោកគ្រូរាជធានីភ្នំពេញ។

ក៖ចុះពីមុខអីគេ។

ខ៖ពីមុខខណ្ឌមានជ័យ។ បាទ!។

ក៖ហើយចុះនៅដែលបងចង់បងឃើញគាត់ភ្លេមស្រលាញ់គាត់ភ្លេមរឺក៏ម៉េច។

ខ៖អត់ទេនៅទាក់ទងសិនហ្នឹងនៅប្រហែលជាកន្លះខែជាងបានចូល។

ក៖ពេលហ្នឹងឃើញគាត់ក៏ស្រលាញ់គាត់ទៅ។

ខ៖បាទ!។

ក៖បាទ! ហើយចុះនៅពេលបងមានអារម្មណ៍ថាស្រលាញ់គាត់ពេលហ្នឹងបងមានបំណងថាចង់រៀបការជាមួយគាត់ទេ។

ខ៖បាទ! ហ្នឹងហើយចង់។

ក៖ចង់ថាហ្នឹងបងឃើញគាត់ម៉េចបានដែលវងគិតថាចងថាការជាមួយគាត់ដូចថាគាតមនុស្សម៉េចដែល។

ខ៖ខ្ញុំឃើញគាត់មនុស្សគាត់អាចយកទៅជាថ្ងៃអនាគតបាននិយាយគាត់ចេះជួយនេះគាត់ឩស្សាហ៍អញ្ចឹងណាស់លោកគ្រូ។

ក៖បាទ!។

ខ៖បាទ!​ហើយបានខ្ញុំមានចិត្តលើគាត់ទៅ។

ក៖ហើយចុះនៅពែលដែលចង់ថាឃើញគាត់ឩស្សារហ៍ព្យាយាមមែនអត់។

ខ៖បាទ!ហ្នឹងហើយ។

ក៖ចុះពេលដែលបងយកគាត់ហើយតើគាតើឩស្សារហ៍ព្យាយាមមែនអត់។

ខ៖ឩស្សាហ៍ព្យាយាមធ្វើកិច្ចក្នុងផ្ទះធ្វើក្រៅអីបានយើងអាចពឹងពាក់គាត់បាន។

ខ៖ហ្នឹងហើយ។

ក៖ហើយចុះពេលដែលបងស្រលាញ់គាត់ហើយបន្ទាប់ពីរៀបការហើយពេលរៀបការហើយបងស្នាក់នៅណាវិញ។

ខ៖ខ្ញុំនៅកន្លែងផ្ទះគាត់ជួលហ្នឹងនៅបណ្តោះអាសន្នប្រហែលជិតមួយខែជាងដែរហើយបានខ្ញុំនាំគាត់មកផ្ទះរៀបចំសែនម៉ងទៅ។

ខ៖បាទ!។

ក៖អត់ទេខ្ញុំចង់ដឹងថាអញ្ចេកពេលដែលបងរៀបចំសែនហើយការហើយបងនៅផ្ទះនៅណាផ្ទះខ្លួនឯងរឺនៅជាមួយបងប្អូនរឺក៏។

ខ៖អត់ទេផ្ទះផ្ទល់ខ្លួនឯងម៉ងសល់លុយតិចតួចខ្ញុំធ្វើកូនខ្ទមនៅ។

ក៖កាលហ្នឹងនៅណា។

ខ៖នៅក្រោមលោកគ្រូ។

ក៖នៅភូមិហ្នឹងម៉ង។

ខ៖បាទ! នៅភូមិហ្នឹងម៉ង។

ក៖ប៉ុន្តែការជាមួយគាត់ការនៅផ្ទះគាត់ផ្ទះបងគាត់មែន។

ខ៖ផ្ទះខ្ញុំ។

ក៖អញ្ចឹងបានន័យថាគាត់មកការខាងបងវិញ។

ខ៖បាទ!។

ក៖អ៎!​យល់អញ្ចឹង។ អញ្ចឹងចុះកាលហ្នឹងពេលការហើយអញ្ចឹងបានមកនៅភូមិនេះ។

ខ៖បាទ!។

ក៖អញ្ចឹងចង់សួរថាអញ្ចេកបងមានបងប្អូនប៉ុន្មាននាក់។

ខ៖ខ្ញុំមានបងប្អូន៧នាក់។

ក៖បងប្អូន៧នាក់។

ខ៖បាទ!។

ក៖ហើយបងទីមួយគាត់ឈ្មោះអីគេ។

ខ៖បងទីមួយឈ្មោះផាន់ ស៊ីណាត។

ក៖ផាន ស៊ីណាត។ គាត់មានគ្រួសារនៅ។

ខ៖មានប៉ុន្តែលេងគាត់លេងគ្នាឥឡូវមិនដឹងគាត់ទៅដល់ណាទេ។

ក៖អញ្ចឹង។

ខ៖បាទ!។

ក៖ហើយចុះបងទីឈ្មោះអីគេ។

ខ៖បងទី២ខ្ញុំហ្នឹងហើយ។

ក៖ចុះបងទីបីប្អូនបន្ទាប់។

ខ៖ផាន ចិត្តា។

ក៖ផាន ចិត្តា។ គាត់មានគ្រួសារនៅ។

ខ៖មានហើយ។

ក៖មានហើយកាលដែលគាត់ការបងបានចូលរួមមង្គលការគាត់អត់។

ខ៖បានតើ។

ក៖គាត់ការនៅណាវិញ។

ខ៖គាត់ការនៅលើផ្លូវ។

ក៖អ៎!​នៅភូមិអីដែល។

ខ៖ភូមិហ្នឹងដែលបាទ!។

ក៖គាត់បានប្រពន្ធអ្នកខាងណាវិញ។

ខ៖ខាងអ្នកស្វាយរៀង។

ក៖ស្វាយរៀងចុះបងមានដឹងពេលដែលគាត់ទាក់ទងគ្នាម៉េចដែរ។

ខ៖អត់ដឹង។

ក៖ហេតុអីបានស្គាលគ្នា។

ខ៖ខ្ញុំអត់ដឹង។

ក៖ប៉ុន្ទពេលការអញ្ចឹងគាត់ប្រាប់បង។

ខ៖ហ្នឹងហើយដល់ពេលគេការគេប្រាប់ខ្ញុំគេជិតការហើយខ្ញុំមិននឹកស្នានព្រោះយើងអត់ម៉េចមានលទ្ធិភាពការខ្ញុំវាឆ្ងល់ថាមិនដែរអញ្ចឹងទេគ្មានលុយណាដណ្តឹងកូនគេហ្នឹងហើយហើយគេថាចំមើលទៅគេប្រាប់ខ្ញុំថាគេបានលុយបានអីណាគេធ្វើការកន្លែងថៅកែលោកគ្រូ។

ក៖បាទ!។

ខ៖ប្រហែលជាខ្ចីលុយថៅកែគេមុខម៉េចមិនដឹង។

ក៖បានកុយការ។

ខ៖បាទ! បាន៥០០ខាងស្រីគេជួយចេញខ្លះព្រោះការធម្មតាដែលហ្នឹងលោកគ្រូប៉ុន្មានតុហ្នឹង។

ក៖បាទ!​អោយតែបានការ។

ខ៖បើខ្ញុំសែនសុទ្ធ។

ក៖សែនសុទ្ធសំខាន់អោយតែបានស្រលាញ់គ្នា។

ខ៖បានស្រលាញ់គ្នាលោកគ្រូ។

ក៖បាទ! អ្នកខ្លះកាតមិនបានស្រលាញ់គ្នា។

ក៖ហើយចុះបន្ទាប់មកទៀតគាត់ឈ្មោះអីគេ។

ខ៖បន្ទាប់មកទៀតផាន ស៊ីនឿន។

ក៖ផាន់ ស៊ីនឿនគាត់មានគ្រួសារហើយ។

ខ៖មានហើយអស់ហើយ។

ក៖គាត់នៅណាវិញ។

ខ៖នៅកំពង់ធំ។

ក៖កំពង់ធំគាត់ប្រកបមុខរបរអីគេ។

ខ៖គាត់ខាងចិញ្ចឹមមាន់ចិញ្ចឹមជ្រូកខាងប្តីគេអោយចិញ្ចឹមប្តីគេអោយនៅផ្ទះចិញ្ចឹមមាន់ចិញ្ចឹមជ្រូកប្តីគេរកស៊ីក្រៅដើរបោកស្រូវបោកអីណា។ បាទ!។

ក៖ហើយចុះបងម៉េចមិនទៅស្រុកដើម្បីចង់សុំរឺក៏ខ្ចីមាន់ខ្ចីអីគាត់អីដើម្បីចិញ្ចឹមអញ្ចឹង។

ខ៖លើកមុខគាត់អោយមកពីរដែលហ្នឹងងាប់អស់។គេអោយមកពីរដែលលោកគ្រូ។

ក៖បើយើងទៅស្រុកគាត់មានមាន់ស្លាបអញ្ចឹងយើងខ្ចីគាត់សិនខ្ចីចិញ្ចឹមខ្ចីអីសិនយកមាន់ទៅលក់តាមផ្សារបានលុយច្រើន។

ខ៖អ៎!​ឆ្ងាយណាស់លោកគ្រូអើយ។​កំពង់ធំណោះហ្នឹង។

ក៖ហ្នឹងហើយយើងជិះទៅកំពង់ធំទៅសាកគិតមើលទៅ។

ខ៖ខ្ញុំដូចខ្លាចចិត្តគេណាស់លោកគ្រូខ្លាចចិត្តប្អូនថ្លៃ។

ក៖ប្អូនថ្លៃ។

ខ៖បាទ!។

ក៖បើយើងគិតថាខ្លាចវាអញ្ចឹងហើយតែបើអត់អញ្ចឹងជួយទាក់ទងគាត់ទៅ។

ខ៖ហ្នឹងហើយ។

ក៖មានអីខ្ចីបងប្អូនឯងស្រូលនិយាយគ្នាទេខ្លាចចិត្តតែបើយើងមិនហ៊ានប្រថុយវាអត់មានតែ។

ខ៖បាទ!។

ក៖ឩទារហ៍ថាយើងបានខ្ចីមាន់គាត់ហើយយើងចិញ្ចឹងមាន់អោយបានល្អមានពងមានអីហើយយកទៅលក់ទៅហើយយួរៗទៅពងហ្នឹងយោសបានកូនទៀតទៅវាបានកាន់តែច្រើនៗទៅហើយមួយៗគិតជាគីឡូបានលុយច្រើនរើសអៀតចាយវាមិនសូវហត់វាមិនហត់ទៅឆ្ងាយៗបើនៅផ្ទះយើងល្អជាង។

ខ៖មាន់គាត់ដូចមិនសូវច្រើនប៉ុន្មានទេមានតែជ្រូកពីរមាន់ប្រហែល៧ក្បាលអីហ្នឹងហើយលឺគាត់ថាបងប្អូនគាត់មកលេងខាងប្តីវៃកាប់ស៊ីរហូតហ្នឹង។

ក៖អញ្ចឹងមានអីសល់អញ្ចឹង។

ខ៖ហ្នឹងហើយ។​គាត់មានចិញ្ចឹមជ្រូកហ្នឹងជ្រូកមានតែពីរពីមុខជ្រូកមាន៥ដល់ពេលគេលក់ជ្រូកធ្វើផ្ទះធ្វើអីអស់ទៅឥឡូវសល់តែពីរក្បាលទេ។

ក៖ស្មានតែមានច្រើនដូចជាកសិដ្ឋានមាន២០។

ខ៖ហ្នឹងហើយប្អូនថ្លៃក៏ចិត្តបានដែរតែខ្ញុំចេះតែខ្លាចហើយគេអោយម្តងហើយយើងទៅរកគេទៀតដូចក្លាចគេ។

ក៖ចុះប្អូនបន្ទាប់ទៀត។

ខ៖ប្អូនបន្ទាប់មកផាន ស៊ីនឿន។

ក៖អ៎!​ផាន ស៊ីនឿន។ គាត់មានប្តីប្រពន្ធនៅ។

ខ៖មានហើយ។

ក៖មានហើយ។

ខ៖បាទ!។

ក៖គាត់នៅណាសព្វថ្ងៃហ្នឹង។

ខ៖នៅផ្លូវទៅកំពុងធំដែលនៅបារាយ។

ក៖បាត! ហើតគាត់ប្រកបមុខរបរអីគេ។

ខ៖គាត់លក់បាបហូយកំប៉ិកំប៉ុកនៅផ្ទះគាត់ហើយប្តីគាតអ្នកដឹកឈឺដឹកអីណាដើរដឹកឈឺបោះលក់តាមដេប៉ូគេលោកគ្រូដឹកឈឺតូចៗកូនឈឺកូនអីហ្នឹង។

ក៖ហើយចុះប្អូនបន្ទាប់ទៀត។

ខ៖ប្អូនបន្ទាប់ទៀតនៅផ្ទះ ខូចជើង។

ក៖គាត់ឈ្មោះអីគេ។

ខ៖ផាន់ ផាន។

ក៖កាលហ្នឹងគាត់កើតអីគេបានខូចដើរ។

ខ៖គាត់ជិះម៉ូតូដើរលេងជាមួយមិត្តភក្រ័ស្លាប់មិត្តមួយហើយនៅតែគាត់ហ្នឹង។

ក៖អ៎!។

ខ៖ខូចជើងយួរខែយួរឆ្នាំហើយមិនទាន់វះផងហ្នឹងអត់លុយ។

ក៖បាទ!។

ខ៖អោយទៅវះថាអត់មានលុយមានកាក់អញ្ចឹងថាអត់ទៅទេគេទៅរកលុយរកអីមានអីយើងមានប័ណ្ណដេញទៅគេថាទាល់តែ៦ខែបានមើលជើងមួយដងទៀតចូល១ឆ្នាំជាងលោកគ្រូជើងហ្នឹងដែកនៅក្នុងហ្នឹង។

ក៖អ៎! អញ្ចឹង។

ខ៖មិនដឹងម៉េច។

ក៖គាត់ហ្នឹងកូនពៅមែន។

ខ៖ពៅអីអាហ្នឹងទី៥។

ក៖អ៎!ឥឡូវបន្ទាប់មកទៀត។

ខ៖បន្ទាប់មកទៀតផាន យ៉ារី។

ក៖គាត់មានគ្រួសារហើយ។

ខ៖មានហើយ។

ក៖គាត់នៅណាវិញឥឡូវ។

ខ៖នៅបងប្អូននៅជុំវិញគ្នាទាំងអស់។

ក៖អញ្ចឹងរាល់ថ្ងៃនេះគាត់ប្រកបមុខរបរអីគេ។

ខ៖គាត់កម្មករ។

ក៖កម្មករអីគេ។

ខ៖កម្មករកន្លែងគេលក់គ្រឿងសំណង់លោកគ្រូ។

ក៖បាទ!ហើយចុះប្អូនបងបន្ទាប់មកទៀត។

ខ៖បន្ទាប់មកទៀតផាន ចាន់ណា។

ក៖ផាន ចាន់ណា។​ហ្នឹងកូនពៅណោះ។

ខ៖ហ្នឹងបន្ទាប់ពៅម៉ង។

ក៖មានពៅមួយទៀត។

ខ៖បាទ! មានពៅមួយទៀត។

ក៖ហើយគាត់មានគ្រួសារហើយ។

ខ៖មាន។

ក៖គាត់នៅណា។

ខ៖គាត់នៅលើហ្នឹងដែរមួយជុំហ្នឹង។

ក៖អ៎! មួយជុំហ្នឹងម៉ង។ ហើយគាត់មានកូននៅ។

ខ៖មានកូនមួយហើយមានគ្រួសារតើលោកគ្រូ។

ក៖អ៎! កូនគាត់ប្រុសរឺស្រី។

ខ៖ស្រី។

ក៖ចុះកូនពៅ។

ខ៖គាត់មានកូនតែមួយហ្នឹង។ ប្អូនពៅអី។

ក៖ប្អូនពៅបង។

ខ៖ប្អូនពៅចប់ហើយមិនដឹងដល់ណាម៉ែក៏ដើររកខ្ញុំក៏ដើររកបើនិយាយទៅពិបាកណាវាដើរតាមផ្លូវគេស្អំខ្ពើមវាហិតកាវមិនស្គាល់ផ្ទះមិនស្គាល់អីគេចង់ខូចសរសៃប្រសាទហើយហ្នឹងឥឡូវបាត់ដំណឹងចូលជិត២ខែរាល់ដងមួយខែវាមកផ្ទះវិញហើយជួនកាលខ្ញុំដើរតាមវារហូតដល់មាត់ទន្លេតាខ្មៅនៅកន្លែងមាត់ទន្លេកន្លែងសួនខ្ញុំទៅរកឃើញអញ្ចឹងទៅដឹកមកផ្ទះវិញទៅនៅបាន២ថ្ងៃទៅផ្ទះបាត់ទៀតយើងរកស៊ីដែរចាំមើលតែគាត់ម៉េច។ បាទ!។

ក៖ហ្នឹងហើយ។

ខ៖ឥឡូវទៅបាត់ទៀតហើយ។

ក៖បាត់ឈឺងម៉ង។

ខ៖បាទឈឺង៣ខែ។

ក៖មិនដឹងទៅណាទៅណី។

ខ៖បាទ!​មិនដឹងម៉េចបើរដើរកន្លែងណាក៏ដេកដែរពីមុខឃើញដេកនៅលើបង់កន្លែងសួនហ្នឹងដេកអានឹតប្អូនខ្លោចចិត្តហើយហ្នឹងតែមិនដឹងធ្វើម៉េចបើហាមឃាត់គាត់អត់បាន។

ក៖ហ្នឹងហើយពិបាកនិយាយគ្នា។

ខ៖ហ្នឹងហើយ។

ក៖បាទ! ហើយអញ្ចឹងចុះចង់បងមានអានុស្សវរីអីគេខ្លះជាមួយបងប្អូនបងធ្លាប់លេងអីគេខ្លះជាមួយគ្នាមានទេ។

ខ៖លេងអនុស្សវរីជាមួយបងប្អូន។

ក៖ចង់និយាយថាលេងអីជុំគ្នា។

ខ៖លេងល្បែងអី។

ក៖ហ្នឹងហើយលេងល្បែងលេងអីជុំគ្នាធ្លាប់មានទេ។

ខ៖លេងមានតែលេងបោះអង្គុញបោះអីហ្នឹង។

ក៖កាលហ្នឹងលេងពេលចូលឆ្នាំម៉ែន។

ខ៖បាទ!ចូលឆ្នាំខោកតែបងប្អូនលេងអោយសប្បាយជួនណាលេងប៊ៀផឹកទឹកផឹកអីហ្នឹងបុណ្យទានអីជួបជុំបងប្អូនលេងសប្បាយណាស់ជួបជុំបងប្អូនមួយដងមួយកាល។

ក៖បាទ! អញ្ចឹងកាលហ្នឹងលេងល្បែងអីគេខ្លះប្រជាប្រ័យដូចជាបោះអង្គុញបោះអី។

ខ៖បោះអង្គុញជួនណាលេងប៊ៀផឹកទឹកអញ្ចឹងទៅ។

ក៖បាទ!។

ខ៖ជួនណាលេងទាញព្រាត់។

ក៖ទាញព្រាត់។

ខ៖ហ្នឹងហើយ។​ហើយលេងបិទផ្កាចំប៉ាផ្កាចំពីអីណា។

ក៖ពេលហ្នឹងចង់និយាយថាពេលហ្នឹងលេងតែជាមួយក្រុមគ្រួសារបងប្អូនរបស់បងរឺលេងជាមួយអ្នកដ៏ទៃជិតខាង។

ខ៖អ្នកដ៏ទៃក៏លេងរួចគ្នាសប្បាយរួចគ្នាទាំងអស់ហ្នឹង។

ក៖បាទ! ហើយចុះអញ្ចឹងចង់សួរបងថាបងរៀនថ្នាក់ទីប៉ុន្មានហើយ។

ខ៖រៀនបានថ្នាក់ទី៦លោកគ្រូ។

ក៖ទី៦ហើយ។

ខ៖បាទ!។

ក៖ចុះកាលហ្នឹងបងរៀននៅសាលាណាដែល។

ខ៖សាលាបថមសិក្សាបឹងត្របែកខាងត្បូងផ្លូវផ្សារដើរថ្កូវលោកគ្រូមុខផ្ទះខ្ញុំក្បាល់ខ្នាល់តើគេម៉ែខ្ញុំលក់ដីលក់ផ្ទះមកនៅសហគមន៏អញ្ចឹងទៅសហគមន៏ពិបាកដែលគេរកតែដេញខ្ញុំមិនដឹងទៅនៅណាទេលោកហើយ។

ក៖អ៎! អញ្ចឹង។

ខ៖បាទ! ទាំងអស់គ្នា។

ក៖ហ្នឹងហើយចុះបងកើតបានឈប់រៀនថ្នាក់ទី៦។

ខ៖ខ្ញុំនិយាយទៅឃើញម៉ែឳខ្វះខាតពេកលោកគ្រូជំនាន់ហ្នឹងខ្វះខាត់ណាស់ប្អូនអីនៅតូចៗខ្ញុំ១៦ឆ្នាំអីឃើញម៉ែជួនកាលបាយអត់មានអីហូបក៏មានដែលជួនកាលខ្ញុំចាក់ទឹកត្រីហូប។

ក៖បាទ!។

ខ៖ជួលកាលអំបឹលដាក់ទឹកហត់ទៅជំនាន់ហ្នឹងវេទនាណាស់លោកគ្រូអើយ។

ក៖បាទ!។

ខ៖បើមកទាន់បាយទាន់បាយទាន់ទៅបើមិនទាន់អត់ទៅ។

ក៖អ៎។

ខ៖វេទនាណាស់មានបាយលាយពោតទៀតលោកគ្រូ។

ក៖បាទ!។

ខ៖បាយលាយជាមួយពោតអង្កយើងលាយជាមួយពោតវេទនាណាស់ហើយជំនាន់ហ្នឹងគ្មានលុយគ្មានអីទេស្បែកជើងគ្មានពាក់ផងដើរទៅរៀនទាំងពីផ្ទះនៅក្បាលផ្ទះដើររហូតដល់សាលាជំនាន់ហ្នឹងកំសត់ណាស់ជួនណាខ្ញុំចេញមកខ្ញុំដើររើសសំបកថង់សន្សំលក់អោយគេបានជំនាន់ហ្នឹងបាន៥រៀលទុកអោយអ្នកផ្ទះទិញអីគ្រាន់ផ្សំទិញអីហូបជីវភាពគ្រួសារកាលហ្នឹងវេទនាណាស់មិនដូចឥឡូវទប៉ាខ្ញុំគាត់ខូចដៃគ្មានធ្វើអីកើតទេកាលជំនាន់ហ្នឹងម៉ែខ្ញុំនៅផ្ទះជួនណាគាត់នឹកឃើញទៅលក់បន្លែគាត់ទៅៗថ្ងៃណាគាត់នៅផ្ទះជំនាន់ហ្នឹងពិបាកណាស់ប្អូនខ្ញុំនៅតូចៗ៦នាក់ហ្នឹង។

ក៖បាទ!។

ខ៖វេទនាណាស់។

ក៖ហើយចុះបងឆ្លងកាត់ការលំបាកហ្នឹងដោយរបៀបណាដែលខិតខំម៉េចដែរដើម្បីជំនះវេទនាទាំងអស់ហ្នឹង។

ខ៖ខ្ញុំគិតខ្លូនខ្ញុំថាមិនចង់ជួបអាភាពពិបាកដូចពីមុខៗទៀតទេខ្ញុំចង់ពប្រឹងប្រែងអោយមានហូបដូចគេដូចឯងកុំអោយដូចពីមុខៗវេទនាណាស់។ រកមួយថ្ងៃស្អែកឡើងអស់អត់មានអីហូបទៀតទេរាល់ថ្ងៃគ្រាន់តែខ្ញុំមានហូបស្អែកមានសល់ស្អែកមានហូបតិចទៀតចេះតែទប់បានខ្លះបើពីមុខម៉ែឳខ្ញុំមិនថានេះគាត់ទេដូចពិបាកមែន។

ក៖បាទ!។

ខ៖ពិបាកណាស់មុនដូចជំនាន់នេះឥឡូវរកនេះបានលុយពីមុខមិនដឹងរកអីទេបេះបន្លែផ្សំលុយអោយកូនទៅហូបម៉េចគ្រាន់ហូបមិនគ្រាន់ទេលោកគ្រូអើយ។

ក៖បាទ!​ហើយអញ្ចឹងចុះពេលដែលបងនៅកាលនៅរៀនបងមានចាំមិត្តភក្រ័របស់បងទេ។

ខ៖ចាំតើ។

ក៖ឈ្មោះអីគាត់។

ខ៖ឈ្មោះតេង បូរ៉ាមិត្តភក្រ័ខ្ញុំហើយនិងជា សុភ័ក្រ។ខ្ញុំចាំបានតែប៉ុណ្ណឹងយួរឆ្នាំដែលហើយ។

ក៖អ៎!​ចង់ថាគាត់ជាមិត្តភក្រ័ដែលស្និតស្នាលជាមួយ។

ខ៖ស្និតស្នាលម៉ងទៅណាទៅទាំងអស់គ្នាទៅដើរលេងទៅណាទៅអី។

ក៖ជុំគ្នា។

ខ៖ហ្នឹងហើយបួននាក់ប្រាំនាក់មិត្តភក្រ័ច្រើនណាស់ពេលចូលរៀនថ្នាក់ផ្សេងបានមិត្តភក្រ័ផ្សេងទៀតហើយតែពីរនាក់ទៀតភ្លេចឈ្មោះបាត់ហើយ។

ក៖អ៎!។

ខ៖បាទ!។

ក៖អញ្ចឹងចុះបងតាំងពីបងចូលរៀននៅថ្នាក់ទី១រហូតដល់ថ្នាក់ទី៦បងមានក្តីស្រមៃគិតថាចង់ធ្វើពេលធំឡើងអត់។

ខ៖ខ្ញុំចង់ក្លាយជាខាងម៉ាស៊ីនត្រជាក់។ គំនិតខ្ញុំចង់ក្លាយជាអាហ្នឹងណាស់ប៉ុន្តែខ្ញុំគ្រួសារខ្វះខាត់អីអញ្ចឹងទៅជំនាន់ហ្នឹង។

ក៖អ៎!​អញ្ចឹងជំនាន់នេះគេបង្រៀនម៉ាស៊ីនត្រជាក់តើ។

ខ៖បាទ!។

ក៖កន្លែងរៀនមានតើ។

ខ៖តែឥឡូវខ្ញុំមានគ្រួសារហើយរៀនម៉េចកើតលោកគ្រូ។

ក៖មានគេមិនគិតអំពីគ្រួសារណាបង។ អញ្ចេកបើសិនជាបងទៅកន្លែងគេម៉ាសីនត្រជាក់។

ខ៖បាទ!។

ក៖គេមានរើសជាងម៉ាស៊ីនត្រជាក់ប៉ុន្តែមុខហ្នឹងគេអោយយើងធ្វើជាងគេបង្ហាត់បង្រៀនយើងសិនហើយគេអោយយើងធ្វើម៉ងហើយគេអោយលុយប្រាក់ខែអីយើង។

ខ៖អ៎!បាទ! ចុះបើយើងមិនចេះអីសោះ។

ក៖យើងមិនចេះយើងទៅរៀន។

ខ៖ទៅរៀនសិន។

ក៖គេបង្រៀនយើងប៉ុន្តែបើថាទៅរៀនអញ្ចឹងគេមិនអោយលុយយើងទេបថ្លៃរៀន។

ខ៖អ៎!។

ក៖ប៉ុន្តែយើងមិនអស់ថ្លៃចំណាយរៀនទេប៉ុន្តែការរៀនមិនអស់លុយពេលយើងរៀនចេះហើយបានអោយលុយតាមក្រោយពេលខ្លះគេបង្រៀនឥគិតថ្លៃមានន័យថាមិនគិតលុយពីយើងទេ។

ខ៖បាទ!។

ក៖ប្រហែលជាអាចមាន ដល់ពេលចាំម៉េចៗខ្ញុំទាក់ទងទៅបងវិញបើបងចង់ប៉ុន្តែឃើញម៉ាស៊ីនត្រជាក់ហ្នឹងរលុយបានច្រើន។

ខ៖ហើយពួកម៉ាក់ខ្ញុំជួបលើកមុខខ្ញុំរើសអេតចាយខ្ញុំខ្មាសគេតើគេកំពុងតម៉ាស៊ីនត្រជាក់។

កាលនៅរៀនសុទ្ធតែគិតដូចគ្នាឯងពេលរៀនចប់ចង់ធ្វើអីវិញ គ្នាខ្ញុំថាចង់ធ្វើម៉ាស៊ីនត្រជាក់ហ្នឹងហើយ។ បាទ! ខ្លះខាងតភ្លើងតអីនៅខាងអគ្គីសនី។

ក៖បាទ!។

ខ៖សុទ្ធតែមានគំនិតអញ្ចឹងៗឃើញមិត្តភក្រ័គេគ្រាន់បើហើយខ្ញុំរើសអេតចាយអញ្ចឹងខ្ញុំតូចចិត្តខ្លួនឯងមានអារម្មណ៍ខ្មាសខ្លួនឯងម៉ង។

ក៖បាទ!។

ខ៖ឃើញគេម៉េចក៏គេមានមុខមានមាត់មិញយើងលំបាកមិនប្រឹងយកចិត្តទុកដាក់ពេលហ្នឹង។

ក៖ហ្នឹងហើយ។

ខ៖ហើយរៀនបានតិចទៀតគេកូនអ្នកធូរធារអញ្ចឹងទៅរៀនបានចប់ជួនណាមករៀមបានមួយថ្ងៃដល់ថ្នាក់គ្រូនេះហើយហ្នឹងរៀនក្រោយគេរហូត។

ក៖បាទ!។

ខ៖បាទ!។

ក៖ហ្នឹងហើយម៉ាស៊ីនត្រជាក់ដែលខ្ញុំនិយាយហ្នឹងគេមានពីរសាលា។ សាលាមួយគេរៀនយកជំនាញគេរើនជាលក្ខណះបើតាមខ្ញុំចាំប្រហែលជា៤ឆ្នាំគេរៀនបរិញ្ញបត្រគេរៀនយកសញ្ញាបត្រតែយើងគ្រាន់តែរកដើម្បីជីវភាពប្រចំាថ្ងៃប្រហែលជា២ខែអីរៀនចេះហើយ។

ខ៖បាទ!។

ក៖ហ្នឹងតែ២ខែគេអាចយកយើងធ្វើជាងធ្វើអីបាន បានលុយច្រើនដែលខាងម៉ាស៊ីត្រជាក់ហ្នឹងហើយតិចទៀតប្រទេសយើងរីកចំរើនទៅអញ្ចឹងគេត្រូវការអ្នកចេះជាងម៉ាស៊ីត្រជាក់ដែរដើម្នីលេងម៉ាស៊ីនត្រជាក់អីបានលុយច្រើនដែរ។

ខ៖បាទ!ហ្នឹងហើយ។

ក៖ចុះបើសិនជាបង បងស្គាល់មិត្តភក្រ័ដែលធ្វើខាងម៉ាស៊ីនត្រជាក់ហ្នឹងអត់ អត់ដែលជួប។

ខ៖អត់តែជួប ជួបលើកមុខម៉ងយួរហើយខ្ញុំមិនហ៊ានទៅជិតគេមើលឃើញគេធ្វើ។

ក៖ហ្នឹងហើយបើសិនជាបងថ្ងៃណាមួយបងឃើញមិត្តភក្រ័ហ្នឹងទៀតបងសួរគាត់ទៅអោយគាត់បង្រៀនទៅ។

ខ៖ហ្នឹងហើយ។ អោយតែមានឩកាសជួប។

ក៖ម៉េចៗដើររកគេខាងម៉ាស៊ីនត្រជាក់ទាល់តែបងដើររកកន្លែងណាដែលគេលាងម៉ាស៊ីត្រជាក់។

ខ៖នៅលើគេមានដែរតើ។

ក៖សាក់សួរគេសាក់មើល។

ខ៖ឃើញគេដាក់លក់ម៉ាស៊ីនត្រជាក់ប៉ុន្តែមានពីរកន្លែងខ្ញុំមិនហ៊ានសួរគេអញ្ចឹងណាស់លោកគ្រូបើកន្លែងនោះលក់ដែរប៉ុន្តែមិនដឹងគេបង្រៀនអត់។

ក៖ទាល់តែបងទៅកន្លែងគេជួសជុល បើកន្លែងគេលក់ប្រហែលជាអត់មានប៉ុន្តែជាមានជាងគេប្រចាំ។

ខ៖បាទ​! ហ្នឹងហើយ។

ក៖ប៉ុន្តែបើកន្លែងគេបង្រៀនហើយអាចរកការងារអោយយើងធ្វើទៀតដោយសារគេស្គាល់គ្នាអញ្ចឹងណាស់។

ខ៖បាទ!។

ក៖ហើយអញ្ចឹងចុះពេលដែលបងសាងសង់ផ្ទះបងមួយហ្នឹងបងចំណាយលុយអស់ប៉ុន្មាន។

ខ៖អស់ប្រហែល៣០ម៉ីនអីដែលនេះរោងបណ្តោះអាសន្នហ្នឹងរុសពីផ្ទះក្រោមខ្លះបានៗប៉ុណ្ណឹងរុសអាផ្ទះចាស់នៅក្រោម។

ក៖ហើយចុះពេលដែលបងសាងសង់ផ្ទះមួយហ្នឹងបងត្រូវកាអីគេខ្លះដើម្បីសាងសង់។

ខ៖ត្រូវការឈើ ដែកគោល តង់ ជញ្ចាំងគ្រប់សព្វបែបយ៉ាងដែរ។

ក៖ចុះឩបករណ៍ប្រដាប់ប្រដាត្រូវការអីគេខ្លះ។

ខ៖ពូថៅ ដែកគោះ អាណាតែប៉ុណ្ណឹង។

ក៖អ៎!។

ខ៖បាទ!។

ក៖អញ្ចឹងចុះពេលដែលបង​ ចុះឩបរកណ៍មួយហ្នឹងរកពីណាមកបងខ្ចីគេរឺក៏ម៉េចរបស់ខ្លួនឯង។

ខ៖របស់ខ្លូនឯងមានមួយជួនណាខ្ចីគេអ្នកជិះខាងទៅលោកគ្រូ។

ក៖អ៎! គេមានដែរ។

ខ៖បាទ! គេមាន។

ក៖ហើយចុះពេលដែលធ្វើរោងមួយហ្នឹងបងជួយគេធ្វើរឺបងធ្វើខ្លូនឯង។

ខ៖រកគេដែល។

ក៖រកគេដែរ។

ខ៖បាទ! រកគេអ្នកជិតខាងធ្វើ។

ក៖តែជួលគេអញ្ចឹងអស់លុយអត់។

ខ៖អស់យើងទិញអីអោយគេហូបតិចតូចហ្នឹង។ បាទ!​គេចេះតែអានឹតខ្ញុំលោកគ្រូគេឃើញខ្ញុំដលររើសអេតចាយ។

ក៖អញ្ចឹងហើយចុះសំនួរចុងក្រោយចង់ថាអោយបងផ្តែផ្តាំទៅកូនបងរឺក៏ចៅៗបន្តទៀតបើសិនជាគាត់មានកូនក្មេងជំនាន់ក្រោយរឺអ្នកជិយខាងផ្សេងទៀតអោយគាត់ដើរតាមផ្លូវល្អផ្លូវអីអញ្ចឹងណាស់អោយគាត់បានរៀនសូត្រកុំអោយគាត់ទៅផ្លូវអីផ្សេងៗ។

ខ៖បាទ!។

ក៖អញ្ចឹងសូមអោយបងផ្តល់ជាអនុសាសន៍បន្តិចមក។

ខ៖ខ្ញុំសូមអោយប្អូនជំនាន់ក្រោយកុំដើរផ្លូវណាដែលសង្គមគេស្អប់ខ្ពើមដើរតាមផ្លូវដែលបានរៀនសូត្របានចេះដឹងកុំអោយដូចខ្ញុំពិបាកណាស់អត់ចេះល្ងឹតល្ងឹងរកមួយថ្ងៃហូបមូយថ្ងៃមិនមានមុខរបរដូចគេល្អទេវាខ្វះខាត់ណាស់បើក្មេងសួមអោយក្មេងជំនាន់ក្រោយសូមអោយគេបានចេះដឹងបានរៀនសូត្រអោយបានល្អមានតែប៉ុណ្ណឹង។

ក៖បាទ! ហើយអញ្ចឹងអញ្ចេកថ្ងៃដែលខ្ញុំសំភាសន៍បងថ្ងៃនេះនៅថ្ងៃទី៩ខែ២ឆ្នាំ២០១៨អញ្ចឹងបងខ្ញុំសូមអរគុណបងដែលបានអោយសំភាសន៍ថ្ងៃនេះបងណាស់។ បាទ! អញ្ចឹងអរគុណច្រើន។